LALMAN di tasut tis 15, yettawi-d deg-s aṭas n yisallen imi tennerna tussna di taɣult n tettiknulujit yennulfa-d unulfu amaynut qqaren-as tasaggazt seg yimiren bdan ssagazen iɣmisen s waṭas ,syen ɣer din taɣamsa tekcem timura n Marikan i yessawḍen di lweqt- nni ad tessagez 350 n yeɣmisen deg useggas n 1814 .Tuɣal tɣamsa s wazal-is tennerna tuɣal tettawi-d isallen d imaynuten deg wayen yeɛnan (tadamsa, addal, tasertit) Ɣer wussan-agi ideg nettidir nnernan wallalen n tɣamsa (tilizri, imaṭṭafen...) yuɣal umdan yezmer ad iẓer, ad iwali isallen n tmura tiyyaḍ srid seg wexxam-is kan. nezmer ad nini terra tɣamsa amaḍal d taddart tameẓẓyant, tura teṭṭef amkan d agejdan di tudert n umdan anda ma yella. (Kanaan (A), 2013 :10-17).